
Panalipdan ang soberanya sa nasud 
tunga sa imperyalistang panagbangi 


adayon nga nagkakusog ang inter-imperyalistang panagbangi luyo 
sa panghulhog sa US sa China. Samtang nagkagrabe, nahigop samot 
ang Pilipinas sa alimpulos niining panagbangi. Ginaatubang sa ka- 
tawhang Pilipino ang nagkadakong posibilidad nga ang Pilipinas mahimo na 
usab nga panggubatan sa mga imperyalistang gahum, sama sa nahitabo sa 
kasaysayan dihang miulbo ang Ikaduhang Gubat Pangkalibutan, ug gipang- 


gubatan sa US ug Japan ang nasud. 


Ang maong posibilidad gibunga 
sa pagluib sa rehimeng Marcos sa 
kagawasan sa nasud luyo sa nag- 
kakusog ug agresibong panghila- 
bot-militar sa mga imperyalista 
aron gamitong kuta ang Pilipinas 
sa ilang panag-away. Ginapugos ni 
Marcos ang palisiyang "walay kaa- 
way" aron hataga'g rason ang 
iyang pagka-itoy sa plano sa US 
nga magtukod ug dugang pang 
mga base militar sulod sa nasud, 
ug ang pagpaulipon sa China atu- 
bangan sa pagpalapad niini og ga- 
hum pang-ekonomiya ug pangmili- 
tar sa mga dagat sulod sa teritor- 
yo sa nasud sa West Philippine 
Sea. 

Nagdali karon ang gob- 
yerno sa US nga magtukod 
0g hangtod lima ka dugang 
nga base militar ug pasili- 
dad sulod sa mga kampo sa 
Armed Forces of the Philip- 
pines (AFP). Para kuno kini 
sa paghatod sa hinabang 
kung adunay kalamidad, 
apan klaro nga kabahin kini 
sa pagpangandam sa US 
alang sa usa ka "teatro sa 
gubat" nga ang tumong 
patas-on ang armadong 
tensyon sa China. Ang pla- 
no nga maglunsad og hiniu- 


sang "mga ehersisyo sa gubat," la- 
kip ang plano sa pagdeploy ug la- 
bing menos 12,000 ka tropang 
Amerikano para sa Balikatan sa 
Abril, giingon nga usa ka hagit, sa 
ngalan sa "depensa sa kapuluan." 
Gawas sa Pilipinas, gipadako 
usab sa US ang presensya militar 
niini sa Japan, Korea ug uban pang 
nasud palibot sa China. Ang mga 
higanteng aircraft carrier o mga 
barkong iggugubat niini kay ka- 
nunay'ng nakapwesto sa kadaga- 
tan sa Sidlakan 
ug Kasadpan 
sa Pilipinas, 
sa dagat sa 

Japan ug duol sa Taiwan Strait. 
Gibaligya niini sa Australia ug du- 
ha ka submarinong de-nukleyar 
aron labaw pang mapalig-on ang 
presensyang militar sa US ug mga 
kaalyadong militar niini sa South 
China Sea. 

Ginapagawas sa US nga kining 
tanan kabahin sa "military deter- 
rence" o estratehiya sa pagpildi sa 
China, apan sa pagkatinuod usa 
kini ka opensibang aksyon aron 
itukmod ang China nga mabalos og 
aksyong militar. Walay hunong 


nga giduso sa US ang pagbulag sa 
Taiwan sa China, supak sa dugay 
nang One China Policy o pag-ila 
nga ang Taiwan kabahin sa China. 
Ginadahom sa US ang China nga 
"unang mobunot og pusil" ug ga- 
mitong rason ang "pagdepensa sa 
Taiwan" aron maglunsad og arma- 
dong interbensyon, sama sa pag- 
gamit niini sa Ukraine para hagiton 
ang Russia. 

Bag-o lang mihulga ang emba- 
hada sa China sa Pilipinas nga ang 
plano sa pagtukod og dugang nga 
mga base militar sa US sa Luzon 
"(makadaot) sa nasudnong interes 
sa Pilipinas ug magabutang sa pe- 
ligro ang kalinaw ug kalig-on sa 
rehiyon." “Gipasamot lang sa 
maong pahayag ang kainit sa pa- 
nagbangi. Dayag niining giinsulto 
ang dignidad sa mga Pilipino sa 
pag-ingon kung unsa ang makaayo 
sa Pilipinas, atubangan nga kini 
mismo ang nagtukod og mga dag- 
kong pasilidad militar sa South 
China Sea nga maoy gapang-ilog 
sa teritoryong kadatan sa Pilipinas 
ug gapanghikaw sa mga Pilipinong 
mananagat sa ilang panginabuhi. 

Naa sa tunga karon ang Pilipi- 
nas sa krusyal nga yugto sa kasay- 
sayan, sa atubangan sa nagkada- 
kong posibilidad nga musilaab ang 
inter-imperyalistang armadong ka- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa mga 
artikulo ug balita. Ginaawhag usab ang 
mga tigbasa nga magpadangat og mga 
puna ug rekomendasyon sa 


pagpalambo sa atong mantalaan. 

parutan. Karon ang panahon nga 
palig-unon usab sa katawhang Pili- 
pino ang paghigugma sa nasud ug 
palig-unon ang pagbarog sa kaga- 
wasan sa nasud. Walay pinig nga 
gitamastamasan ang kagawasan 
ug dungog sa nasud karon sa mga 
imperyalistang gahum sa ilang 
paggamit sa Pilipinas isip natad 
aron magpasikat, magmaniobra sa 
militar, ug mangandan sa gubat. 

Kinahanglan maghiusa ang ta- 
nang Pilipino naghigugma sa kaga- 
wasan ug kalinaw. Sa tunga sa 
nagkagrabeng  inter-imperyalista 
panagbangi, dapat batukan sa ka- 
tawhang Pilipino ang US ug China 
sa ilang indigay sa kusog militar, 
sawayon ang ilang pagpangandam 
sa gyera nga pandamay sa teritor- 
yo sa Pilipinas, panalipdan ang so- 
beranya sa Pilipinas ug makigbisog 
para sa tinuod nga nasudnong ka- 
gawasan nga walay pagdapig sa 
indigay tali sa mga imperyalistang 
gahum. 

Dapat batukan sa katawhang 
Pilipino ang pagtukod og dugang 
pang mga base militar ug pasilidad 
sa US sa Pilipinas. Dapat palaya- 
son ang tanang tropang Amerika- 
no, kahimanan ug hinagibang mili- 
tar sa US sa Pilipinas. Sa samang 
panahon, dapat palayason ang ta- 
nang barkong panggyera sa China 

nga milapas sa teritoryong panda- 
gat sa Pilipinas ug mihikaw sa pa- 
nginabuhian sa mga Pilipinong 
mananagat. Dapat suklan ang ma- 
hagitong ehersisyong panggyera 
ug iduso ang pagtangtang sa ta- 
nang langyawng base militar sa 
Pilipinas, sa US man kini o sa Chi- 
na. 

Dapat padayon nga pahugtan 
sa katawhang Pilipino ang pakig- 
lambigit ug pakighiusa sa ubang 
katawhan sa Asia ug uban pang 
dapit sa kalibutan nga mibatok sa 
imperyalistang interbensyong mi- 
litar sa ilang nasud. Tukuron ug 
palapdon ang nagkahiusang pren- 
te para suklan ang inter-imperya- 
listang pagpangandam sa gyera 
aron mapiog ang pagdilaab niini. 

Ang nagkataas nga armadong 
tensyon tali sa US ug China naga- 
pakita sa paspas nga pag-usbaw 
sa panagbangi sa mga imperyalis- 
ta taliwala sa hait nga pangkalibu- 
tang krisis sa kapitalismo, nga 
giubanan sa krisis sa sobrang pro- 
duksyon ug pag-us-os sa tantos sa 
kita. Nahigot ang mga nag-unang 
kapitalistang gahum karon sa pag- 
panalipod sa kaugalingon nilang 
ekonomya samtang ginapalapad 
ang ilang neoliberal nga implu- 
wensya ug pamuhunan. Sama sa 
nangagi, misangko kini sa mga 
gyera aron usabon ang pagkaba- 
hin sa kalibutan tali sa mga imper- 
yalistang gahum. 

Supak ang rebolusyonaryong 
kalihukan sa mga imperyalistang 
gubat, direkta man o gamit ang 
mga nasud isip mga pyesa sa 
chess. Silang tanan nag-alagad sa 
interes sa monopolyo kapitalista 
ug nagpig-ot sa interes ug kaayo- 
han sa mga nasud ug naghagong 
masa. Kinahanglang tukuron ang 
pinakalapad nga panaghiusa batok 
sa inter-imperyalistang gubat. Ug 
kung kini mobuto, kinahanglan ki- 
ning usbon ngadto sa rebolusyo- 
naryong gubat o pakusgon ang gu- 
bat sa katawhan aron tapuson ang 
imperyalistang paghari ug ipasiug- 
da ang sosyalismo aron makamug- 
na og bag-ong sistema nga mota- 
pos sa tanang gubat sa kalibutan. W 

Balitaan sa hukbong bayan sa Camarines Norte 


N asayod ba mo nga 18 ka bulan sa prisohan si Ka Joma?" Kini ang pangabli 
sa Pulang kumander sa pangutana'g tubag nga bahin sa pangbuntag nga 
pulong sa usa ka yunit sa Bagong Hukbong Bayan sa Camarines Norte ubos sa 
Armando Catapia Command (ACC). Gikan sa pakiglantugi ni Jose Maria Sison 
sa mga opisyal ug karaang Partido Komunista ng Pilipinas, hangtod sa iyang 
madulom nga kasinatian sa prisohan, ug bisan sa paborito niyang prutas, ang 
mangga: mao kini ang ilang mga topiko aron hingpit nga masayran ang bang- 
giitang lider sa kasamtangang rebolusyon sa katawhang Pilipino. 


Pagsulod sa 2023, nahimong re- 
gular nga bahin sa kapulungang ku- 
mand sa nagkalain-laing yunit sa 
BHB ang kinabuhi ug pakigbisog ni 
Ka Joma. Ang iyang kaugalingong 
kasaysayan sa kinabuhi nga "A Lea- 
der's View" gigamit isip reperens. 
Ang katuyoan niini mao ang pagpa- 
buhi ug pagpaila sa importanteng 
kontribusyon sa nangulong tigtukod 
sa Partido Komunista ng Pilipinas. 

Ang diskusyon sa kinabuhi ug 
pakigbisog ni Ka Joma kabahin sa 
paningkamot sa BHB sa Bicol nga 
ipasiugda ang mga rebolusyonar- 
yong aktibidad sa rehiyon. Lakip sa 
gitun-an sa mga kadre ug Pulang 
manggugubat mao ang "Dili Mabun- 
tog and Demokratikong Rebolusyon 
sa Pilipinas" nga maoy katapusang 
pamahayag nga gisulat sa wala pa 
siya mamatay. 

Gitun-an pag-usab ang "Ang 
Partikular nga Kinaiya sa Atong Gu- 
bat sa Katawhan" pinaagi sa pagga- 
mit sa kaugalingong kasinatian sa 
probinsya. Mao sab ang mga piniling 
sinulat ni Zhu De, regular ug espe- 
syal nga mga isyu sa Ang Bayan ug 

ang mismong pahayag sa Partido sa 
ika-54 nga tuig niini isip giya sa mga 
kumander ug manggugubat sa mila- 
bayng kahimtang sa rebolusyong Pi- 
lipino ug unsaon kini pagdala sa wa- 
lay sama nga ang-ang sa miagi. 

Gipanguluhan sa seksyon sa Pu- 
litika sa ACC ang kampanyang pag- 
tuon. Sa pagtinabangay sa mga 
instruktor ug giya sa pulitika, siste- 
matikong gipadagayday sa lain-laing 
pormasyon ang inadlaw nga pagtuon 
sa pulitika. 

"Ang kinabuhi ug pakigbisog ni 
Ka Joma mao usab ang kasaysayan 
sa atong minahal nga Partido Komu- 
nista sa Pilipinas nga anaa na sa ika- 
54 nga tuig sa pagserbisyo sa inte- 
res sa katawhang Pilipino," panapos 
sa Pulang kumander sa iyang tribya 
niadtong adlawa. 


Balitaan ug pasundayag 

Aron labaw pang pukawon ug 
madasig ang mga opisyal ug mang- 
gugubat sa ACC sa kalihukan sa 
pagkat-on, gilunsad ang Kapihan ug 
Singgit sa Nasud. 

Ang Kapihan usa ka programang 


pangkultura para pangkonsolida sa 
hunahuna, panglantaw ug baruga- 
nan sa mga kadre ug Pulang mang- 
gugubat isip hinagiban sa pag-as- 
dang sa rebolusyon. Nahisgutan sa 
nangagi ang tres-otso, tulo ka na- 
tad sa demokrasya sulod sa hukbo, 
makihut-ong nga gugma sulod sa 
kalihukan ug ang walay katapusan 
nga paghatag og bili sa mga ka- 
tungdanan. Nahimong ginaatangan 
ang Kapihan nga gitawag usab og 
"Gabii nga Walay Balibaray" kung 
diin ang tanan, ilabina ang mga 
bag-ong rekrut sa hukbong bayan, 
ginahangyo alang sa usa ka kultural 
nga pasundayag. 

Ang "Singgit sa Nasud" mao 
ang balitang programa sulod sa 
pulang hedkwarter sa ACC nga re- 
gular nga gisibya sa tibuok bulan 
sa Enero. Aduna kini'y duha ka ba- 
hin. Ang una mao ang pagbalita sa 
mga rekrut gikan sa ilang mga na- 
tigum nga balita sa radyo ug kasik- 
bit nga mga komunidad. Ang prog- 
rama sa balita usab adunay regu- 
lar nga taho sa kahimsog, tribya 
alang sa dugang nga kasayuran ug 
usa ka pasundayag nga kanta o 
balak. 

Samtang sa ikaduhang bahin 
mao ang editoryal nga giulohan og 
"Sulo sa Koprasan" kun diin gidu- 
kiduki ug gipahayag ang posisyon 
sa rebolusyonaryong kalihukan ug 
masang dinaugdaug kabahin sa 
mga balita ug mga isyu sa katiling- 
ban. Ang katuyoan niini mao 
ang pagbansay sa mga kauban 
sa pagsulti, pagtuki ug pag- 
bansay sa mga propagandista 
sa han-ay sa mga kumander ug 
manggugubat nga gikan sa hut- 
ong mag-uuma. 

Determinado ang komite sa 
Partido sa probinsya nga itaas 
ang kahibalo ug pagsabot sa 
mga kadre ug Pulang manggu- 
gubat sa mga batakang prin- 
sipyo aron panguluhan ang 
lain-laing natad sa mga gimbu- 
haton. [ab] 

Tampo sa kabatan-onan sa anibersaryo sa BHB 


| nang grupo sa Kabataang Makabayan sa Northeastern Mindanao Re- 
gion ang nagpintal og mga panawagan sa kapin 15 ka lungsod sa Surigao 
del Sur ug Agusan del Sur sa nilabayng mga semana. Gipuno nila ang mga 
dingding ug karsada og mga islogan nga "NPA 54", "Viva CPP-NPA-NDF" ug 


"Sampa sa NPA." 


Kabahin ang aktibidad sa "ope- 
rasyong pinta ug operasyong dikit" 
o OP/OD sa KM isip pagsaulog ug 
pagpangandam sa umabutay nga 
ika-54 nga anibersaryo sa Bagong 
Hukbong Bayan (BHB). 

Ayha ang mismong aktibidad, 
nagtigom ang mga myembro sa KM 
sa rehiyon aron magtigom ug 
magplano ug itakda ang sistema, 
moda ug koordinasyon sa aktibidad. 
Human napunting ang mga lugar 
nga langkuban sa aktibidad, gibahin 
sa mga tsapter ang mga baryo ug 
lungsod. 

Naghimo sila 0g 2-3 ka tawo 
nga tim alang sa pagpintal ug pag- 
dikit. Aduna usay mga tim nga gila- 
tid aron magrekorida ug sarbey. Gi- 
siguro niini ang seguridad sa mga 
lugar kung asa ipahigayon ang ope- 
rasyong pintal-dikit. 

Puno sa kadasig ang mga kaba- 
tan-onang naglunsad og aktibidad. 
"Sa sugod gikulbaan mi pero, tali- 
wala niini, aduna usay paghinam-hi- 
nam tungod sa mahimong tampo 
namo sa umalabot nga anibersar- 
yo,” matud sa usa ka batan-ong ni- 
salmot. "Mas na-excite mi sa mosu- 
nod nga mga tahas nga pag-apud-a- 
pod og mga polyeto ug postering." 


"Nalipay mi sa among nahimong 
tampo sa pagsaulog sa anibersaryo 
sa BHB. Gamay man kini, mahinung- 
danon pa gihapon sa propaganda 
alang sa pag-asdang sa pakigbisog," 
matud pa sa usa nga nisalmot. 

Usa ka membro sa KM ang nag- 
padayag sa desisyong mag-pultaym 
sa BHB human ang aktibidad. Nag- 
saad usab ang uban nga mosunod sa 
moabot nga mga panahon. 

Nagbansiwag ang OP/OD isip 
porma sa propaganda niadtong pa- 
nahon sa diktadurang US-Marcos. 
Ginalunsad kini sa mga aktibista 
aron ipadayag ang ilang baruganan 
sa mga isyu ug pagkundena sa bulok 
nga nagaharing sistema samtang 
nagalikay nga madakpan o maaresto 
sa pasistang tropa sa diktadura. 
Nahimong kaylap ang OP/OD, mga 
peryodikit, mga poster nga dunay 
lain-laing gidak-on sa mga pader, 
tambayanan, sa sulod sa mga bus ug 
dyip ug uban pang lugar. 


KM sa Southern Tagalog 

Dili malilong nga gilangkuban sa 
kabatan-onan, edad 18 hangtud 35, 
ang mayorya sa mga Pulang mang- 
gugubat. Ginahatagan nila og lahi 
nga kalagsik ug bentaha ang hukbo 

sa katawhan. Pamatuod sila sa gi- 
ladmon sa ugat sa hukbo ug rebo- 
lusyon sa masa. 

Ayha magpultaym, daghan sa 
ila ang niagi sa pagka-myembro sa 
Kabataang Makabayan (KM) sa 
ilang matag lugar. Lakip kanila si 
Ka Arnold ug Ka Mabolo, batan- 
ong manggugubat sa usa ka nata- 
ran sa Southern Tagalog (ST). 

Naamguhan nila nga wala kaa- 
yoy kalahian sa kahimtang karon 
ug sa una. "Tataw ang grabeng ka- 
himtang sa kabatan-onan, ilabina 
niadtong panahon sa pandemya," 
matud niya. Maong sadihang giim- 
taran siyang magpamyembro sa 
KM, gidawat dayon niya kini. 

"Astig!" ang reaksyon ni Ka 
Mabolo, usa ka batan-on sa kasyu- 
daran, sa dihang giimbitahan siya 
sa KM. "Murag exciting, ug maka- 
saysayanon pa!" Matud niya, nabi- 
lib kaayo siya sa dihang gipalawig 
sa iya nga ang KM ang usa sa pina- 
kauna ug pinakadakong nag-as- 
dang sa kalihukang masa batok sa 
diktadura ni Ferdinand Marcos Sr, 
amahan sa kasamtangang presi- 
dente. 

Wala nagdugay, nagdesisyon 
ang duha og tibuok-panahon nga 
molihok sa hukbong bayan. 

"Sama sa pagkahigmata nako 
sa KM, mao usab ang proseso sa 
pagdesisyon nako nga mosampa sa 
hukbong bayan," saysay ni Ka Ar- 
nold. "Sadihang natun-an ug nakita 
nako kung unsa ka mahinungdanon 
ang armadong pakigbisog, anam-a- 
nam nakong naamguhan nga walay 
laing padulngan ang tanan natong 
dalan kundili padulong sa kabuki- 
ran." 

"Usa ka dako kaayong hagit sa 
mga kabatan-onan ang pagsampa 
sa Hukbo, apan daghan na usab 
nga mga kabatan-onang sama nato 
ang una nang nagpanday sa atong 
subayon nga dalan," matud niya. 

"Matud pa ni Ka Joma, ang pi- 
nakamaayo nga kabatan-onan mao 
kadtong gihimugso sa pakigbisog!" OD 

Cha-cha ni Marcos Jr, kopya 
sa iyang amahang diktador 


O: kasaysayan ng Pilipinas, ulahing nagpahigayon sa Consti- 
tutional Convention (Con-con) aron bag-ohon ang reaksyu- 
naryong konstitusyon (charter change o cha-cha) niadtong 
1971 ilalom ni Ferdinand Marcos Sr. Sama sa gihimo kaniadto 

sa iyang amahang diktador, subling ginapamugos ni Ferdinand 

Marcos Jr sa tutunlan sa katawhan ang pakanang Con-con. 


Niining Marso, walay kukaulaw 
nga giratsada sa Kongresong puga- 
ran sa karaan ug kanhing alipures sa 
mga Marcos ang duha ka sugyot-ba- 
laodnon para sa Con-con. Gipasa 
kaniadtong Marso 6 ang Resolution 
of Both Houses No. 6 nga nagtakda 
sa pagtibuok sa Con-con. Kaniad- 
tong Marso 14, giaprubahan niini 
ang Constitutional Convention Act 
(House Bill 7352) nga nagtakda sa 
mga pamaagi aron ipahigayon ang 
kumbensyon. 

Sa ilalom niini, pagapilion ang 
mga delegado sa Con-con kadungan 
sa eleksyong pangbarangay sa Ok- 
tubre 30. Magbaton og representan- 
te ang matag distrito nga mag-ala- 
gad sugod Disyembre 1, 2023 hang- 
tud Hunyo 30, 2024. Pagabayaran 
sila og P10,000 kada araw sa ilang 
pagtambong sa sesyon sa komite o 
kapulungan. Isang-at sa usa ka ple- 
bisito ang mga isugyot nga kabag-o- 
han sa kapulungan. Gitantyang 
moabot sa P15 bilyon ang gastuhon 
para sa tibuok iskema. 


Cha-cha alang sa mga langyaw 
ug dinastiya sa pulitika 

Usa ka neoliberal ug awtoritar- 
yang konstitusyon ang ipaduso sa 
pundok Marcos, kauban sa mga al- 
yado niining pundok Duterte, Arroyo 
ug Estrada. Lakip dinhi ang pagpala- 
wig sa termino sa nakalingkod nga 
presidente ug labaw pa niini, pagli- 
galisa sa mga istruktura sa pasismo. 
Dili layong masubli ang gihimo kani- 
adto sa diktador nga Marcos Sr ug 
asawa niyang si Imelda nga pag- 
pangsuborno sa mga delegado sa 
1971 Constitutional Convention sa 
nabantog nga Quintero payola. Pag- 


ANG BAYAN Marso 21, 2023 


kahuman 7” gipaham- 
tang ang balaod mili- SZ 
tar, gipalusot ang 
Konstitusyong 1973 pinaagi sa maa- 
nomalyang nasudnong plebisito nga 
giagi lamang sa pagpataas sa mga 
kamot sa mga asembleya sa bara- 
ngay. 

Pagpangilad ang giingong ilimi- 
ta lamang sa mga probisyon sa eko- 
nomiya ang pagbag-o sa konstitu- 
syon. Giangkon mismo sa mga na- 
gabaligya sa Con-con nga walay 
makalimita sa gahum niini (o bisan 
sa alternatibong constituent as- 
sembly) nga bag-ohon ang tibuok 
konstitusyon. Samot nga dakung 
pagpanglingla ang giingong molam- 
bo ang nasud kung tantangon ang 
mga restriksyon sa pagpanag-iya ug 
kontrol sa langyaw sa mga yuta ug 
pipila ka ginaprotektahang bahin sa 
ekonomiya. Ibunga niini ang labaw 
pang pagpangawkaw sa atong na- 
sud sa mga imperyalista ug pila ka 
kasabwat nilang dagkung burge- 
syang kumprador, agalong yutaan 
ug burukrata-kapitalista. 

Reaksyunaryo ang Konstitu- 
syong 1987 tungod kay gipabilin ug 
gipalig-on niini ang sistema sa pag- 
pahimulos ug pangdaugdaug sa im- 
peryalismo, pyudalismo ug burukra- 
ta-kapitalismo. Apan napugos ang 
nagharing hut-ong nga maghatag sa 
pila ka konsesyon bunga sa kusog 
nga makinasudnon ug demokrati- 
kong kalihukan human ang Pag-alsa 
sa EDSA niadtong 1986. Lakip sa 
konsesyon ang limitasyon sa mga 
termino sa mga gibotohang upisyal, 
limitasyon sa pagpahamtang sa ba- 
laod militar, listahan sa batakang 
mga tawhanong katungod, repre- 


sentasyon sa gipihig nga mga sektor 
sa sistemang party list, proteksyon 
sa pila ka bahin sa nasudnong eko- 
nomiya, pagdili sa mga langyawng 
base militar, armas nukleyar ug pa- 
takarang gera. 


Pakanang sukwahi 
sa interes sa katawhan 

Ang pakanang cha-cha ni 
Marcos Jr usa ka kontra-katawhan, 
kontra-kabus, dili makinasudnon ug 
kontra-demokratiko. Sobra ka dau- 
tan ug magun-ubon sa katawhan ug 
nasud ang katuyuan niini. 

Adunay upat ka tataw nga tu- 
mong niini. Una, tangtangon ang na- 
gatunhay nga limitasyon aron maka- 
palawig sa poder ang pundok 
Marcos ug mga dinastiyang pulitikal. 
Ikaduha, palig-onon ug sementuhon 
ang mga patakarang neoliberal ug 
tangtangon ang restriksyon aron 
hingpit nga mapanag-iya ug labaw 
pang makawkaw sa mga imperyalis- 
ta ug langyaw ang kayutaan ug eko- 
nomiya sa nasud nga mapasamot sa 
pagpangilog sa panginabuhian sa 
katawhan. Ikatulo, pahuyangon ang 
proteksyon sa mga tawhanong katu- 
ngod ug restriksyon batuk sa balaod 
militar ug pagpahibalik sa pasistang 
diktadura. Ikaupat, wagtangon ang 
mga pagdili sa langyaw nga mga ba- 
se militar, armas nukleyar ug pata- 
karang gera pabor sa imperyalistang 
US. 

Dugay nang ginaduso sa Ame- 
rican Chamber of Commerce of the 
Philippines, sa gubyerno sa US ug 

mga imperyalistang institusyong 
pangpinansya ang pagbag-o sa 
konstitusyon. Bisanpaman, adunay 
pila ka grupo sa dagkung negosyo 
nga nagpadayag sa kabalaka sa ti- 
nuod nga pangpulitikang katuyuan 
sa pakana. Nahibalo silang dili hina- 
naling gikinahanglan ang amyenda 
sa mga probisyon sa ekonomiya tu- 
ngod kay naaprubahan na ang mga 
balaod nga labaw pang nag-abli nii- 
ni. Nabalaka sila sa mahimong re- 
sulta nga instabilidad ug kaguliyang 
sa nagharing sistemang pangpulitika 
dala sa pagbag-o sa mga limitasyon 
sa termino. 

Sayod na ang halapad nga ka- 
tawhan sa dautang tinguha sa 
Marcos cha-cha. Gimakmak nila ang 
pag-usik-usik sa panahon ug pondo 
sa katawhan sa pakana imbis nga 
atubangon ug tubagon ang hilabi- 
hang krisis sa panginabuhian sa ka- 
tawhan. Ang panaghiusa ug hiniu- 
sang paglihok ug pagsukol nila ang 
makadiskaril, makababag ug maka- 
paatras sa Marcos cha-cha. [AB] 


Bag-ong tukod nga detatsment 
sa Negros Oriental, gipabusikaran sa BHB 


GIPABUSIKARAN OG DUHA ka rifle grenade sa mga Pulang manggugubat sa 
Bagong Hukbong Bayan (BHB)-Central Negros ang detatsment sa 62nd IB sa 
Barangay Malangsa sa Vallehermoso, Negros Oriental niadtong Marso 15. 
Duha ka sundalo sa 62nd IB ang napatay samtang duha pa ang nasamdon. 

Matod sa yunit sa BHB, ginareklamo sa mga lumulupyo ang naka-ista- 
syong tropa sa 62nd IB sa maong barangay. Gitaho sa mga lumulupyo sa 
Barangay Malangsa ang lain-laing paglapas sa katungod-tawo lakip ang 
pugos nga pagpatrabaho sa ilaha sa mga sundalo, ug walay basehan nga 
pagpasangil ug pugos nga pagpasurender nga kunuhay "suporter" sa huk- 
bong bayan. 

Sa Canlaon City, gibulabog sa mga Pulang manggugubat sa BHB- 
Central Negros ang nag-operasyong tropa sa 62nd IB sa Sityo Batang-ba- 
tangan, Barangay Bucalan niadtong Marso 6. Usa ang napatay ug usa ang 
nasamdan nga sundalo sa operasyong harasment. 

Sa Camarines Sur, magkadungan nga operasyong harasment ang gi- 
lunsad sa mga yunit sa BHB- West Camarines Sur niadtong Pebrero 28 ba- 
tok sa duha ka detatsment sa militar sa lungsod sa Ragay. Una nga gipa- 
buthan sa mga Pulang manggugubat ang detatsment sa Barangay Baya 
nga gisundan sa pag-atake sa detatsment sa Barangay Patalunan. 

Samtang, duha ka tropa sa Special Action Force (SAF) sa pulis ang na- 
patay sa aktibong depensa sa BHB-Mindoro batok sa usa ka kolum nga 
nag-operasyong yunit sa 10th SAF Batallion ug 203rd IBde sa Sityo Nak- 
sib, Barangay Sta Cruz, Bongabong, Oriental Mindoro niadtong Marso 15. 
Walay kaswalti sa han-ay sa mga Pulang manggugubat nga luwas nga na- 
kaatras human ang lima ka minutong binuthanay. 


Ang pagkumpiska sa 14 ka pusil sa hubog 
nga mga sundalo sa Eastern Samar 


Protesta sa Batangas. Niadto niadtong 
Marso 17 ang mga mamumuo ug gag- 


NIADTONG OKTUBRE 7, 2022, 14 ka armas ang nakumpiska sa mga Pulang 
manggugubat human giatake ug hingpit nga napildi ang mga sundalo sa 52nd 
IB ug mga pulis nga nakakampo sa Barangay Dorillo, Jipadpad, Eastern Samar. 

Dugay na nga gireklamo sa mga residente ang presensya sa mga sundalo 
ug pulis ilalom sa Retooled Community Support Program (RCSP). Lakip sa ilang 
mga kalapasan ang pagkampo sa mismong barangay hall ug walay-hunong nga 
pagpabuto og pusil. Tungod niini, tibuok-kusog nga gisuportahan sa masa ang 
paglunsad sa taktikal nga opensiba. 

Gidungan sa mga Pulang manggugubat ang reyd sa pista sa barangay. Hu- 
bog ug tulog ang mga sundalo sa dihang niatake ang mga Pulang manggugu- 
bat. Human ang 11 ka minutong binayloay 0g buto, nisurender ang mga sun- 
dalo ug pulis. Duha ang napatay nga sundalo ug tulo ang samaron. Gidapatan 
gilayon og pasiunang tambal ang mga nasamdan. 

Katorse ka armas, kung asa siyam ang tag-as nga kalibreng riple, ang na- 
kumpiska gikan sa reyd. Lakip dinhi ang pito ka ripleng R4, usa ka M203 grena- 
de launcher, usa ka Galil assault rifle, tulo ka .45 kalibreng pistola ug duha ka 
9mm nga pistola. Nakakumpiska usab ang mga kauban og daghang bala, walo 
ka ammunition pouch, siyam ka military pack, duha ka radyo ug usa ka radyong 
Harris. Adunay mga selpon, powerbank ug uban pang himan militar nga ilang 
nasakmit. 

Isip tubag sa dakong kapildihan, gikanyon pagka-ugma sa mga sundalo 
ang mga umahan tali sa mga barangay sa Dorillo ug Cagmanaba. Dili moubos 
sa walo ka kolum sa kaaway ang nisugok sa magkasikbit nga lugar apan pakyas 
silang maabtan ang mga manggugubat. 

mayng mag-uuma sa katubhan nga 
apektado sa pagsarado sa Central Azuca- 
rera de Don Pedro Inc (CADPI) sa Bata- 
ngas atubangan sa opisina sa kumpanya 
sa Taguig. Duso nila ang hinanaling ta- 
bang pinansyal. 


Kontra-dam sa Kalinga. Gisabayan sa 
paglihok sa mga katawhang katutubo sa 
Pinukpok ug Balbalan, Kalinga niad- 
tong Marso 13 ang pagpasaka og peti- 
syon sa ilahang mga lider batok sa Saltan 
E. Hydroelectric power plant. Matud ni- 
la, puno sa anomalya ang kasabutang gi- 
himo niini sa usa sa mga tribu niadtong 
Pebrero 9 ug kinahanglan kining ipawa- 
lay bisa. 


Kontra-reklamasyon sa Cavite. Usa ka 
fluvial parade ang gipahigayon sa mga 
mangisdaay ug lumulupyo sa Rosario, 
Cavite niadtong Marso 14 batok sa dred- 
ging nga gihimo sa ilahang pangisdaa- 
nan nga nagsugod niadto pang 2021. 


ANG BAYAN 


MUBONGO 


1.37 nalista nga batang mamumuo 
o child worker sa Pilipinas 


MI Iyon niadtong 2021. 


65% sa ila, edad 5 hangtud 17, anaa sa "delikado" 


nga mga trabaho nga dili haom sa mga bata. 


ang gitaas sa balor sa 


H 1 O baligya 0g armas sa tibuok 
" 0 kalibutan sa nilabay'ng 


lima ka tuig. 


Nagpabiling nag-unang tigpamaligya 
ang US, samtang nibwelo ang 
pagbaligya sa kaalyado niining mga 
nasud sa Europe og 47%. 


1,066 5-7 


Hermes 90 UAV 


gipalit sa AFP nga gagmay nga drone 
paniktik sa presyo nga S153 milyon 


o P7.65 milyon matag usa. 


Gimugna kini sa Elbit Systems, nag-unang 
kumpanyang nalambigit sa henosidyo ug 
apartheid sa Israel batok sa Palestine. 


12,000 


tropang Amerikano ug 5,000 
tropang Pilipino ang mosalmot 
sa Balikatan 2023 nga 
nakatakdang ipahigayon sa 
Northern Luzon, 


lakip sa pinakatumoy nga bahin sa Philippine 
Strait nga dikit na sa Taiwan Strait. Nagapanghagit 


kini og balos nga lakang sa China. 

PAGKASULTI 


Marso 17, 1995 


gibitay si Flor Contemplacion sa 
Singapore sa kaso nga pagpatay. 


Gipatataw sa iyang kaso ang 
pagpasagad sa estado sa kahimtang 
sa kababayen-ang migranteng Pilipino. 
Sa kinatibuk-ang 1.825 milyong OFW 
niadtong 2021, 1.10 milyon ang 
kababayen-ang mamumuo, daghan sa 
mga trabahong bulnerable sa abuso. 


CARHRIHL 


gipirmahan niadtong Marso 16, 
1998 ni NDFP Chairperson 
Mariano Orosa. 


1,700 


pwesto ang na-ugdaw sa 
ginadudahang tinuyong pagsunog 
sa Baguio City Public Market 
niadtong Marso 11. 


Gituuhang kalambigit kini sa plano sa lokal 
nga gobyerno nga himuong pribado ang 
merkado. 


800,000 


litrong krudong pang-industriya ang 
nayabo sa kadagatan sa Mindoro, 
Palawan ug Panay gikan sa 
nilubog nga barkong MT Princess 
Empress niadtong Pebrero 28 


Gibana-banang 18,000 mangisdaay 
ang apektado sa Oriental Mindoro ug 
1,200 sa Panay. 


Mga komunidad sa Kalinga ug Bukidnon, gikanyon ug gibomba sa AFP 


M agkasunod nga kaso sa pagpanganyon, aerial bombing ug istraping ang 
gipahigayon sa mga yunit sa Armed Forces of the Philippines (AFP) sa 
mga prubinsya sa Kalinga sa Northern Luzon ug Bukidnon sa North Central 
Mindanao sa niaging mga semana. Sobrang kahadlok ug troma ang gidulot 
niini sa mga residente sa kasikbit nga mga komunidad. Apektado usab ang 


panginabuhian sa mga residente. 


Sa Kalinga, walay-pagpanagana 
nga gibomba sa mga jet fighter sa 
AFP ang bukirong bahin sa Bara- 
ngay Gawa-an sa Balbalan bandang 
alas-2 sa kaadlawon niadtong Mar- 
so 5. Sumala sa mga residente, du- 
ngog hangtud sa lungsod sa Upper 
Tabuk ug Limos ang kasaba sa mga 
fighter jet. Naghatod usab og ka- 
hadlok sa lugar ang pagtuyok-tuyok 
sa drone nga pangsurbeylans. Pag- 
kabuntag, duha ka helikopter na 
usab ang mituyok sa Balbalan. 

Gawas pa niini, iligal nga gida- 
kop sa mga sundalo ang siyam ka 
residente sa Sityo Uta ug Codcodwe 
sa Barangay Gawa-an ug pito ka 
oras nga gidetine. Sumala sa mga 
grupo sa tawhanong katungod, pa- 
dayon ang pagbubo sa tropa sa mi- 
litar sa Balbalan. Ingonman, adu- 
nay gibutang nga howitzer sa Sityo 
Guesang, Poblacion nga nakaatu- 
bang sa Barangay Gawa-an. 

Subling gitaho sa mga grupo sa 
tawhanong katungod ang pagpa- 
momba ug pag-istraping sa AFP sa 
mga komunidad sa Balbalan niad- 
tong Marso 9. 

Sa Bukidnon, nataho ang dag- 
hang kaso sa pagpanganyon, pag- 
pamomba ug istraping sa Malayba- 
lay City sukad Marso 13 hangtud 
Marso 16. Gikanyon sa AFP ang Ba- 
rangay Culaman niadtong Marso 13 
sa kaadlawon. Giatake usab ang 
Barangay Kaburakanan niadtong 
Marso 15 sa hapon ug gabie. Gi- 
tantyang 16 ka raket ang gihulog sa 
duha ka helikopter ug nalista ang li- 
ma ka serye sa istraping ug duha ka 
serye sa pagpanganyon. Subling 
giatake sa mga helikopter sa AFP 
ang Barangay Kaburakanan niad- 
tong Marso 16, alas-12 sa tungang- 
gabii. 

Pagpatay. Gipaulanan og bala 


sa mga sundalo sa 37th IB ang upat 
ka sibilyan, lakip ang duha ka me- 
nor-de-edad, sa Sityo 27, Barangay 
Sangay, Kalamansig, Sultan Kuda- 
rat niadtong Pebrero 27. Aron ta- 
bunan ang ilang krimen, gipagawas 
sa AFP sa masmidya nga mga Pu- 
lang manggugubat sa Bagong Huk- 
bong Bayan (BHB) ang ilang giata- 
ke. 

Naila ang mga biktima nga sila 
Nasyon Gantangan, 30 anyos ug 
dunay tulo ka anak, Epin Dasol, ug 
duha ka menor-de-edad nga sila 
Waldo Lunon (16) ug Verano Mati- 
lak (15). Namatay sa pagpamusil si 
Gantangan samtang nasamdan si 
Dasol. 

Nakasinggit pa si Gantangan og 
“Sibilyan ni!” ayha siya namatay. 
Luyo niini, nagpadayun sa pagpabu- 
to ang tropa sa militar hangtud 
buntag. Sumala sa pamilya ni Gan- 
tangan, sobra ka daghang bala ang 
miigo sa iyang lawas nga halos ma- 
bahin na kini. 

Pagdagit. Gidagit sa mga ahen- 
te sa 94th IB ang organisador sa 
mag-uuma nga si Leonardo Sermo- 
na Jr. niadtong Marso 16. Katapu- 
san siyang nakit-an sa Barangay 
Bi-Ao, Binalbagan, Negros Occiden- 
tal. Nakapadala pa og mensahe si 
Sermona nga nag-ingong "gigukod 
ko" bandang alas-4:59 sa hapon sa 
Marso 16. Wala pa nahibaloi ang 
iyang nahimutangan hangtud sa ka- 
samtangan. 

Pag-aresto. Giaresto sa mga 
pulis ug armadong pwersa sa esta- 
do niadtong Marso 7 ang organisa- 
dor sa Anakpawis-Rizal nga si Arnel 
Bueza bandang alas-12:30 sa kaad- 
lawon sa iyang balay sa Sityo Tiba- 
gan, Barangay Dolores, Taytay, 
Rizal. Walay gipakitang mandam- 
yento de aresto ang mga nagdakop. 

Gidala siya sa CIDG Padilla, Antipo- 
lo. 

Giaresto sa 62nd IB ang mag- 
uumang si Ricky Elod niadtong Mar- 
so 17 sa Sityo Caliban, Barangay 
Makilignit, Isabela, Negros Occi- 
dental. Wala pa mahibaloi sa mga 
paryente ni Elod kung asa siya gida- 
la sa mga sundalo. 

Pagpamig-ot. Giransak sa mga 
sundalo sa 62nd IB ang balay ni JR 
Apao sa Sityo Binil-iwan, Barangay 
Calupaan, Guihulngan City niadtong 
Marso 17. Gihadlok ug gipugos sa 
mga sundalo si Apao nga magsilbing 
giya sa ilang operasyong militar. 

Sa Negros Occidental, gisulod 
sa mga tropa sa 62nd IB ang balay 
sa magtiayong mag-uuma nga sila 
Danila ug Libeth Gerunda sa Sityo 
Lower Caliban, Barangay Banog- 
Banog, Isabela niadtong Marso 19. 
Wala ang magtiayon sa maong ba- 
lay apan nakita sa mga sundalo ang 
mga anak niini. Gihadlok ug pugos 
nga gipiktyuran ang mga menor-de- 
edad sa maong balay. 

Niadtong Marso 17, gisulod sa 
nag-operasyong tropa sa 62nd IB 
ang balay ni Renante Villacapa sa 
Sityo Caliban sa parehong bara- 
ngay. Gipailalum usab sa interoga- 
syon si Eyok Diala, residente sa pa- 
rehong sityo. 

Gitiunan sa armas ang babaye 
nga si Evelyn Bitonga sa Sityo Lo- 
wer Caliban sa parehong barangay 
niadtong Marso 20. 

Sa Rizal, pugos nga gipatapok 
ug "gipasurender" sa 80th IB ug 
mga ahente sa National Task Force- 
Elcac niadtong Marso 12 ang mga 
residente sa 1K2 Kasiglahan Villa- 
ge, Montalban. Gitapok sa mga sun- 
dalo ang 400-500 residente. 

Samtang, padayun nga gipig-ot 
sa mga pwersa sa estado ang orga- 
nisador sa kabus-sa-dakbayan nga 
si Roberto Marquez sukad pa Marso 
2. Niadtong Marso 6, gisulod sa 
mga pulis ang iyang balay sa Sityo 
Sumilang, Barangay San Jose, Anti- 
polo aron baharan siya ug ang iyang 
pamilya. ab] 

Koresponsal 


Kalig-on ug determinasyon 


sa kababayen-an taliwala sa gubat 


O: mga natarang gerilya sa Negros, sama sa tanang yunit sa Bagong 
Hukbong Bayan, patas ang mga katungod sa mga Pulang kababa 
yen-ang manggugubat sa kalalakin-an. Susama sa kinsamang 
membro sa hukbo sa katawhan, nagapapel sila sa mga gimbuhaton sa 
militar, pulitika, produksyon, medikal, sss 


edukasyon ug kultura. 


Ang gihunahunang dili makaya 
sa usa ka babaye sa burges ug pyu- 
dal nga katilingban, ginahimo ug gi- 
napalambo sa sulod sa hukbo. Ga- 
was sa pagka-asawa ug inahan, na- 
himo silang mga manggugubat nga 
nisukol aron tapuson ang pagpang- 
daugdaug sa tanang kababayen-an, 
ug ang katilingbang gigikanan sa 
pagpangdaugdaug nga nakabase sa 
kasarian. Sa rebolusyon nila nakap- 
lagan ang pinakagawasnong lugar 
alang sa kababayen-an sulod sa se- 
mipyudal ug semikolonyal pa nga ka- 
tilingban. 

Usa dinhi si Ka Trina, 20 anyos 
na karon, nga nagtrabaho isip ka- 
tabang sukad sa sayong pangida- 
ron. Gibati niya ang iyang kamahi- 
nungdanon sulod sa BHB tungod 
kay nag-alagad siya sa katawhang 
gidaugdaug ug dili lamang sa indi- 
bidwal nga amo. Nahatagan siya sa 
oportunidad nga makaeskwela, usa 
ka katungod nga gihikaw kaniya sa 
kapobrehon. Napalambo niya ang 
iyang kaugalingon sa tabang sa 
mga kauban. "Misulod ako nga ha- 
los dili makabasa ug makasulat," 
saysay niya. "Karon ako na ang 
nagakwenta ug nagdumala sa su- 
portang materyal nga ginahatag sa 
masa. 

Nakita usab ni Ka Thea, 22, 
ang iyang luna sa rebolusyon. "Sa 
gawas sa hukbo, sunod-sunod la- 
mang ko sa trabaho," matud niya. 
"Isip manggugubat, gihatagan og 
kamahinungdanon ang akong ti- 
ngog ug kabahin ako sa proseso sa 
pagdesisyon ug pagplano." Labaw 
nga mitaas ang iyang kumpyansa 
sa mga hisgutanang militar dihang 
nakahuman siya sa batakang kurso 

sa pulitiko-militar. 


Grabeng sakripisyo sa 
mga inahang manggugubat 

Usa sa ginaatubang sa 
kababayen-an, lakip na usab sa ka- 
lalakin-ang manggugubat, ang pag- 
gukod sa militar sa ilang mga kapa- 
milya aron pugson silang ipasuren- 
der ug gamiton sa kampanyang pag- 
pasurender sa mga ginsakpan sa 
BHB. Minangtas nga taktika sa mili- 
tar sa Negros ug ubang bahin sa na- 
sud ang paggukod sa mga inosen- 
teng mga bag-ong natawo ug gag- 
may nga bata, ilugon sila sa gisali- 
gang mga paryente ug "ipaatiman" 
sa mga ahensya sa estado. 

Usa ka tataw nga kaso sa rehi- 
yon ang pag-ilog ug padayun nga 
pagdetine kang Baby Marx, anak sa 
mga manggugubat nga sila Ka 
Jandy ug Ka Peeta. Duha ka tuig 
nang ginabawi sa pamilya ni Ka 
Jandy ang bata nga giilog sa 79th 
IB niadtong Enero 13, 2021 sa Ba- 
rangay San Fernando, Talisay City, 
Negros Occidental. Wala na niya 
makita ang anak sukad niadto. Su- 
lod sa duha ka tuig, giagi sa pasi- 
kot-sikot nga proseso ang iyang 
mga kapamilya nga nagduso nga 
ihatag kanila ang bata. Mas grabe, 
subli-subli nga gipig-ot, gihadlok ug 
gisubaybayan sa militar ang lolo ug 
lola nga naningkamot nga mabalik 
siya sa ilang poder. 

"Gipaningkamotan nakong ma- 
himong lig-on taliwala sa daghang 
mga sakripisyo," matud ni Ka Jandy 
human nabalitaang subling nagdu- 
mili ang militar nga ihatag si Baby 
Marx sa iyang lola niadtong niaging 
tuig. "Nakita nako ang mga paning- 


kamot sa among mga pamilya. Dinhi 
ako mikuha og kusog. Nagsalig 
akong mabawi namo siya." 

Mensahe niya sa mga sundalo: 
"Nganong mosurender man ko sa 
inyo nga inyo nga gikidnap man 
ninyo ang akong anak? Sa kadako 
sa kasakit nga gihatag ninyo kanako 
sa inyong pagkidnap kang Baby 
Marx, naglaum pa mo nga makigti- 
nabangay ko sa inyo?" 

Panawagan niya sa mga nagha- 
wid kang Baby Marx: "Inosente ang 
akong anak. Buhii ninyo siya tungod 
ug alang sa iyang kaayuhan." 

"Tungod sa brutalidad sa gye- 
ra, wala kami mahatagi ni Baby 
Marx sa kahigayunang magkauban 
nga mas dugay. Bag-o pa lamang 
akong nanganak dihang giilog siya 
kanako, ug dili na niya bisan kanus- 
a man nasinatian ang akong pag-a- 
timan, o sa iyang lolo ug lola bisan 
sa mubong panahon." 

Dili man masabtan ni Baby 
Marx ang kahimtang sa iyang sa- 
yong pangidaron, gustong ipaabot 
ni Ka Jandy kaniya ang tibuok nga 
pagmahal ug pagtinguha nilang 
magtiayon nga makabalik siya sa 
poder sa iyang lolo ug lola. 

"Alang kanimo anak, kami nga 
imong amahan ug inahan, ayaw 
gyud hunahunaa nga gibiyaan ka o 
gipasagdan ka namo. Giilog ka gi- 
kan kanamo, lapas sa imong mga 
katungod ug kaayuhan. Ginahimo 
namo ang tanan aron makauli na ka 
sa imong lolo ug lola." [29] 

Pakigbisog sa mamumuo, nagaasdang 


Carina nga welga, protesta ug hiniusang paglihok ang gikasa sa mga 
unyon ug grupo sa pamuo sa nangaging mga semana. Gibandera niini ang 
pakigbisog nila alang sa makabuhing suhulan, disenteng trabaho ug katungod 


sa pag-unyon. 


Nakab-ot sa unyon sa restawran 
nga Kowloon West sa Quezon City 
ang dugang sweldo, mga benepisyo 
ug regularisasyon sa mga mamumuo 
human ang tulo ka tuig sa gitgitang 
pakignegosasyon sa maneydsment. 
Gipirmahan sa unyon ug ma- 
neydsment ang kasabutan niadtong 
Marso 15. 

Nagbunga ang hunong-byahe sa 
mga pangpublikong transportasyon 
human natukmod ang Malacañang 
nga makig-istorya sa grupong Pagka- 
kaisa ng mga Samahan ng Tsuper at 
Operator Nationwide (Piston) ug Ma- 
nibela niadtong Marso 7. Natukmod 
ang gobyernong mosaad nga irebyu 
ang unod sa Omnibus Franchising 
Guidelines (OFG) hangtud sa Di- 
syembre 31. Mahimong kabahin ang 
mga drayber, opereytor at komyuter 


sa proseso niini. Nagbahad ang mga 
grupo nga subling magwelga kung 
dili mopabor kanila ang matibuok nga 
bag-ong sugyot-balaodnon. 

Nagapadayun ang welga sa mga 
drayber ug konduktor sa bus sa Ad- 
miral Transport Inc. sa garahe sa 
kumpanya sa Quezon City nga na- 
gabyahe sa ruta sa EDSA Carousel. 
Gikasa ang welga human mibalibad 
ang maneydsment sa pangayo nga 
dugang suhulan ug benepisyo sa 
ilang negosasyon. 

Mibotar pabor sa welga ang gin- 
sakpan sa unyon sa Ateneo de Mani- 
la University niadtong Marso 10. 
Nagdesisyon silang magwelga tu- 
ngod kay wala gitubag sa admi- 
nistrasyon sa unibersidad ang mahi- 
nungdanong umento ug benepisyo sa 
mga tuig 2019 hangtud 2024. 


Duha ka semana nang naglun- 
sad sa mga paglihok ang unyon sa 
mamumuo sa Sky Cable Davao aron 
iduso ang pagtaas sa sweldo, pag- 
hunong sa kontraktwalisasyon, ug 
pag-ila sa unyon. 

Nagprotesta niadtong Marso 16 
ang mga mamumuo sa Toyota sa Ja- 
panese Embassy sa Manila batuk sa 
22-ka-tuig nang bangian nila sa 
langyaw nga kumpanya. Nanawagan 
sila ug hustisya para sa 227 mamu- 
muong iligal nga gitangtang niad- 
tong 2001 kung kanus-a nagsugod 
usab silang makasinati og intimida- 
syon ug pagpanghasi sa estado. 

Nagpasaka og sugyot-balaodnon 
sa House of Representatives ang 
mga grupo sa pamuo ug ang blokeng 
Makabayan aron dugangan og P750 
ang suhulan sa mga mamumuo sa 
pribadong sektor sa tibuok nasud. 
Suportado ang sugyot sa mga gru- 
pong Kilusang Mayo Uno, Federation 
of Free Workers (FFW), ug Bukluran 
ng Manggagawang Pilipino. |28] 


Mga internasyunal nga kampanya sa FFPS 


GIPANGUNAHAN SA Friends of the Filipino People in 
Struggle (FFPS) ang paglunsad sa duha ka pangkalibuta- 
nong kampanya karong Marso isip suporta sa rebolusyo- 
naryong katawhan sa Pilipinas. 

Subling gilunsad sa grupo ang kampanya para sa pag- 
hunong sa aerial bombing, pagpanganyon ug istraping sa 
mga sibilyan nga komunidad sa Pilipinas. Sobra sa 200 kaso 
niini ang gihimo sa mga pwersa sa Armed Forces of the 
Philippines ilalom sa rehimeng US-Duterte, samtang pipila 
ka napulo na ang narekord ilalom sa rehimeng US-Marcos. 

Gilunsad usab sa FFPS ang usa ka tuig nga kampanya 
para ipasiugda ang pagduso sa National Democratic Front 
of the Philippines (NDFP) sa pakigbisog sa katawhang Pili- 
pino kasumpay sa umaabot nga bulawanong anibersaryo 
niini sa Abril 24. 

Giduso usab sa grupo ang pagpatangtang sa NDFP, 
Partido Komunista ng Pilipinas, Bagong Hukbong Bayan 
ug mga progresibong personahe sa listahan sa gitawag 
nga mga "terorista" sa reaksyunaryong gobyerno sa Pili- 
pinas. 

Ang FFPS usa ka pangkalibutanong organisasyon nga 
nagsuporta sa nasudnon-demokratiko nga kalihukan sa Pi- 
lipinas. Aduna kini mga myembrong organisasyon gikan sa 
North America, Europe, Asia ug Oceania. 


10 


Singgit sa Adlaw sa Kababayen-an 


SA ADLAW SA Kababayen-ang Anak-sa-buhat 
niadtong Marso 8, nagmartsa sa lain-laing syudad 
ang liboan nga kababayen-an, kuyog ang ubang 
demokratikong sektor. Panawagan nila ang du- 
gang-sweldo ug pagpa-ubos sa mga presyo sa mga 
palaliton, apil na ang uban pang mga hinanali nga 
hisgutanang pangkatilibingban sama sa reporma 
sa yuta. 

Sa Metro Manila, naglunsad 0g programa ang 
kababayen-an sa tiilan sa Mendiola sa Manila 
City. Gibunalan nila hangtod maguba ang usa ka 
effigy ni Ferdinand Marcos Jr isip simbolo sa 
ilang kasuko batok sa inutil ug itoy nga rehimen. 
Adunay susamang paglihok sa mga syudad sa 
Bacolod ug Davao, mao usab sa Hongkong ug Ca- 
nada. 

Sa Bulacan, nisayaw ang mga kababayen-an 
sa Calumpit, isip protesta batok sa mga pag-abuso 
sa kababayen-an ug mga bata. Gihimo ang pagsa- 
yaw sa makasaysayanong Bagbag Bridge. Kabahin 
kini nga armadong pagbatok sa mga Pilipinong 
sundalo sa Gubat Pilipino-Amerikano kon diin gi- 
pugngan sa mga Pilipino ang pagsulod sa mga sun- 
dalong Amerikano sa Pampanga ug Malolos. 


Marso 21, 2023 ANG BAYAN 


